Meghan Markle

Rachel Meghan Markle (lahir 4 Ogos 1981) ialah seorang bekas pelakon wanita Amerika Syarikat yang menjadi ahli keluarga diraja Inggeris selepas perkahwinannya bersama Putera Harry.

Markle dilahirkan dan dibesarkan di Los Angeles, California, dan berasal dari keturunan campuran. Sepanjang pengajiannya di Universiti Northwestern, beliau mula melakonkan peranan kecil di siri televisyen dan filem Amerika Syarikat. Dari 2011 sehingga 2017, beliau memegang watak yang menjadikan beliau dikenali, Rachel Zane, di siri drama Amerika Syarikat Suits. Sebagai seorang feminis yang berterus terang, Markle telah menyampaikan masalah tentang kesetaraan jenis kelamin, dan laman gaya hidupnya, The Tig, sebuah halaman tentang wanita berpengaruh. Aktiviti kemanusiaannya pada tahun 2010-an mewakili kehadirannya di pertubuhan amal antarabangsa. Beliau juga dikenali menerusi gaya dan cara berpakaiannya, melancarkan sebuah jenama pakaian pada tahun 2016.

Dari 2011 sehingga perceraian mereka pada 2013, Markle berkahwin dengan pelakon dan penerbit Trevor Engelson. Pada tahun 2017, beliau mengumumkan pertunangannya dengan Putera Harry, cucu lelaki Ratu Elizabeth II, dan berpindah ke London. Beliau kemudian bersara dari bidang lakonan, menutup semua akaun media sosialnya, dan mula aktif dalam penglibatan awam atas nama Keluarga diraja Inggeris. Selepas perkahwinan mereka pada 19 Mei 2018, Markle dikenali sebagai Yang Teramat Mulia Duchess of Sussex.

 Kehidupan awal dan pendidikan 
Rachel Meghan Markle dilahirkan pada 4 Ogos 1981, di Los Angeles, California, di West Park Hospital di Canoga Park. Ibunya, Doria Ragland, seorang pekerja sosial dan instruktor yoga, sejak 2017 tinggal di View Park–Windsor Hills, California.  Markle sering menjelaskan hubungan rapatnya dengan ibunya. Bapanya, Thomas Markle Sr., yang tinggal di Rosarito, Mexico,  ialah seorang pengarah fotografi yang bersara, yang kerjayanya mendorong anaknya yang masih kecil sering mengunjunginya di lokasi Married...with Children. Ibu bapa Markle bercerai ketika beliau berusia enam tahun. Beliau mempunyai dua adik-beradik tiri sebapa, Thomas Markle Jr. dan Samantha Markle, yang dilaporkan tidak begitu rapat dengannya.

Menjelaskan tentang garis keturunannya dalam esei 2015 untuk majalah Elle, Markle menyatakan bahawa "bapanya ialah seorang Orang Amerika Berkulit Putih dan ibunya ialah seorang Afrika Amerika. Saya separuh hitam dan separuh putih ... yang mana keturunan kacukan mampu menyembunyikan identiti diri saya sendiri, membuatkan saya berada disatu kaki didua sisi dari sebuah pagar, saya harus berani. Untuk mengatakan siapa diri sebenar, untuk membahagikan darimana saya berasal, untuk menyuarakan kebanggaan menjadi seorang wanita yang kuat, kaum kacukan yang percaya diri."

Markle membesar di Hollywood. Beliau bersekolah di sekolah-sekolah swasta, bermula pada usia dua tahun di Hollywood Little Red Schoolhouse. Pada usia 11 tahun, kempen berjayanya mengenai sebuah syarikat untuk mengubah sebuah iklan televisyen nasional tentang seksisme diulas oleh Linda Ellerbee di Nick News. Markle menghadiri Immaculate Heart High School, sebuah sekolah swasta Katolik perempuan di Los Angeles, tetapi dibesarkan sebagai seorang Protestan. Beliau kemudian menghadiri Universiti Northwestern, yang mana beliau menyertai wanita Kappa Kappa Gamma, dan mengambil bahagian dalam khidmat masyarakat dan projek-projek amal. Markle lulus dari School of Communications Northwestern pada 2003 dengan ijazah S1 di dua jurusan, teater dan pengajian antarabangsa. Beliau juga pernah berkhidmat di kedutaan Amerika Syarikat di Buenos Aires, Argentina, dan belajar selama satu semester di Madrid, Sepanyol.

Rujukan

Pautan luar



 The Duchess of Sussex at the official website of the British royal family

Kategori:Kelahiran 1981
Kategori:Orang hidup
Kategori:Pelakon wanita Amerika Syarikat
Kategori:Pelakon televisyen Amerika Syarikat
Kategori:Pelakon filem Amerika Syarikat